
მუხლი 1. ზოგადი დებულებანი
1. საქართველოს პრეზიდენტის – სამხედრო ძალების უმაღლესი მთვარსარდლის ოპერატიულ-სამორიგეო სამსახური (შემდგომში – სამ​სახური) არის საქართველოს პრეზიდენტს დაქვემდებარებული – საქარ​თველოს ეროვნული უშიშროების საბჭოს აპარატთან არსებული სტრუქ​ტურული დანაყოფი, სადაც თავს იყრის ქვეყანაში მომხდარ განსკუთ​რებით მნიშვნელოვან მოვლენათა შესახებ ამომწურავი, დეტალური ინფორმაცია, რომელიც ოპერატიულად მიეწოდება საქართველოს პრეზიდენტს და ქვეყნის უმაღლესი თანამდებობის პირებს.

2. სამსახური თავისი საქმიანობისას ხელმძღვანელობს მოქმედი კანონ​მდებლობით, კანონქვემდებარე ნორმატიული აქტებით და ამ დებუ​ლებით.


მუხლი 2. სამსახურის ამოცანები და საქმიანობის ძირითადი მიმართულებები
1. სამსახურის მთავარი ამოცანაა უზრუნველყოს ქვეყანაში მომხ​დარი განსაკუთრებით მნიშვნელოვნი მოვლენების შესახებ ზუსტი და ამომწურავი ინფორმაციების ოპერატიულად მიღება, კომპეტენციის ფარგლებში მათი გადამოწმება, დამუშავება და ქვეყნის უმაღლესი თანამდებობის პირთათვის მოხსენება.

2. ქვეყანაში მომხდარი განსაკუთრებული შემთხვევების შესახებ მი​ღებული ინფორმაციების მნიშვნელობის გათვალისწინებით, იმ პასუ​ხის​მგებელ პირთა განსაზღვრა, რომლებსაც პირველ რიგში ხსენდებათ აღნიშნული ინფორმაცია.

3. მიღებული ინფორმაციების ანალიზის საფუძველზე შესაბამისი ღო​ნის​ძიებების ოპერატიული განხორციელების და მათი შესრულების მიმდინარეობის კონტროლი.

4. დღე-ღამის განმავლობაში ქვეყანაში მომხდარ განსაკუთრებით მნი​შ​ვ​ნელოვან შემთხვევებსა და გატარებულ ღონისძიებებზე წერილო​ბითი და/ან ზეპირი ინფორმაციის წარდგენა საქართველოს პრეზიდენტისათვის.

5. კომპეტენციის ფარგლებში, დადგენილი წესით, საქართველოს პრეზიდენტის ბრძანებულებებისა და განკარგულებების პროექტების მომზადება.

6. ქვეყანაში მომხდარი განსაკუთრებული შემთხვევების შესახებ საქართველოს პრეზიდენტის დავალებების, განკარგულებებისა და ბრძანებულებების ადრესატამდე დაყვანა, მათი შესრულების მიმდინა​რეობისადმი კონტროლის დაწესება და შედეგების საქართველოს პრეზიდენ​ტი​სათვის მოხსენება.

7. სამსახურის მუშაობის ოპერატიულ მართვასა და კოორდინაციას ახორციელებს საქართველოს პრეზიდენტის თანაშემწე ეროვნული უშიშ​როების საკითხებში, ეროვნული უშიშროების საბჭოს მდივანი.


მუხლი 3. სამსახურის სტრუქტურა და ორგანიზაციული მუშაობა
1. სამსახურის სრული დასახელებაა – საქართველოს პრეზიდენტის – სამხედრო ძალების უმაღლესი მთავარსარდლის ოპერატიულ-სამორიგეო სამსახური.

2. საქართველოს პრეზიდენტის – სამხედრო ძალების უმაღლესი მთავარსარდლის ოპერატიულ-სამორიგეო სამსახურის დებულებას ამ​ტკი​ცებს საქართველოს პრეზიდენტი.

3. სამსახურს ხელმძღვანელობს სამსახურის უფროსი, რომელსაც თანამდებობაზე ნიშნავს და თანამდებობიდან ათავისუფლებს საქარ​თველოს პრეზიდენტი.

4. სამსახურის უფროსი:

ა) უშუალოდ ხელმძღვანელობს და წარმართავს სამსახურის საქმიანობას;

ბ) უზრუნველყოფს სამსახურის წინაშე დასმული ამოცანების შესრულებას და კონტროლს;

გ) უზრუნველყოფს სამსახურის მიერ საქართველოს პრეზიდენტის ცალკეული დავალებების შესრულებას;

დ) მონაწილეობს ექსტრემალურ და საგანგებო მდგომარეობის საკითხებთან დაკავშირებით საქართველოს პრეზიდენტთან გამართულ თათბირებსა და სხდომებში;

ე) უზრუნველყოფს სამსახურის საქმიანობას „სახელმწიფო საიდუმ​ლო​ე​ბის შესახებ“  საქართველოს კანონის მოთხოვნათა შესაბამისად;

ვ) განსაზღვრავს თანამშრომელთა წახალისებისა და დისციპლინური პასუხისმგებლობის საკითხს და გადაწყვეტილების მისაღებად წარუდგენს საქართველოს ეროვნული უშიშროების საბჭოს მდივანს;

ზ) სამსახურის უფროსის ხელმძღვანელობით, სამსახურის ოპერა​ტიულ ფუნქციონირებას უზრუნველყოფს სამსახურის უფროსის მოადგილე და სამსახურის განყოფილების უფროსები, რომელთაც სამსახურის უფროსის წარდგინებით თანამდებობაზე ნიშნავს და თანამდებობიდან ათავისუფლებს საქართველოს ეროვნული უშიშროების საბჭოს მდივანი;

თ) საქართველოს პრეზიდენტის სამდივნოს უფროსთან ერთად, უზრუნველყოფს სამდივნოს ნორმალურ ფუნქციონირებას.


მუხლი 4. სამსახურის სტრუქტურა 

სამსახურის სტრუქტურული  ქვედანაყოფებია:

ა) ოპერატიულ-სამორიგეო განყოფილება;

ბ) ოპერატიული რეაგირების განყოფილება;

გ) კონტროლისა და საინფორმაციო-ანალიტიკური უზრუნველყოფის განყოფილება.


მუხლი 5. ოპერატიულ-სამორიგეო განყოფილება
ოპერატიულ-სამორიგეო განყოფილების ძირითადი ამოცანებია:

ა) მის შემადგენლობაში შემავალი მორიგე ოპერატიული ჯგუფის მიერ სადღეღამისო მორიგეობის განხორციელება;

ბ) ფლობდეს ინფორმაციას დღე-ღამის ნებისმიერ დროს ქვეყნის ხელმძღვანელ პირთა ადგილმდებარეობის შესახებ;

გ) ქვეყანაში დღე-ღამის განმავლობაში მომხდარ განსაკუთრებით მნიშვნელოვან მოვლენათა შესახებ ინფორმაციის ოპერატიულად მიღება და სამსახურის ხელმძღვანელობისთვის დაუყოვნებლივ მოხსენების უზრუნველყოფა;

დ) ინფორმაციის მნიშვნელობის გათვალისწინებით, იმ თანამდებობის პირთა განსაზღვრა, რომელთაც პირველ რიგში ოპერატიულად უნდა მოხსენდეს აღნიშნული ინფორმაცია შესაბამისი ზომების მისაღებად;

ე) განსაკუთრებული შემთხვევების დროს, საკითხის მნიშვნელო​ბის გათვალისწინებით, საქართველოს პრეზიდენტისათვის და საქართვე​ლოს ეროვნული უშიშროების საბჭოს მდივნისათვის ინფორმაციის მოხსენება და მათი დავალებების შესაბამისად მოქმედება;

ვ) ადრესატამდე საქართველოს პრეზიდენტის დავალებების ოპერა​ტიულად დაყვანა, თავისი კომპეტენციის ფარგლებში მათი შესრულების მიმდინარეობის კონტროლი და შედეგების მოხსენება სამსახურის ხელმძღვანელობისადმი შემდგომი რეაგირებისათვის;

ზ) საჭიროების შემთხვევაში სამსახურის პირადი შემადგენლობის სამუშაო ადგილზე გამოცხადების უზრუნველყოფა.


მუხლი 6. ოპერატიული რეაგირების განყოფილება
ოპერატიული რეაგირების განყოფილების ძირითადი ამოცანებია:

ა) განყოფილებაში შემავალი ოპერატიული ჯგუფის მიერ სადღე​ღამისო მორიგეობის განხორციელება და აუცილებლობის შემთხვევაში უშუალოდ გასვლა შემთხვევის ადგილზე;

ბ) მნიშვნელოვანი ინფორმაციის მიღებისთანავე, სამსახურის უფროსის დავალებით, შემთხვევის ადგილზე დაუყოვნებლივ გასვლა, ამომწურავი ინფორმაციის მოპოვება და შემდგომი რეაგირებისათვის სამსახურის ხელმძღვანელობისათვის ოპერატიულად მოხსენება;

გ) მიღებული დავალების შესაბამისად, კომპეტენციის ფარგლებში, ადგილზე გასვლით საქართველოს პრეზიდენტის დავალებების, განკარ​გულებებისა და ბრძანებულებების შესრულების მდგომარეობის შემოწ​მება.


მუხლი 7. კონტროლისა და საინფორმაციო-ანალიტიკური უზრუნველყოფის განყოფილება
კონტროლისა და საინფორმაციო-ანალიტიკური უზრუნველყოფის განყოფილების ამოცანებია:

ა) განყოფილებაში შემავალი კონტროლისა და ანალიზის ჯგუფების მიერ წარმოდგენილი ინფორმაციის დამუშავება და გაანალიზება, მიღებული დავალებების აღრიცხვა, კომპეტენციის ფარგლებში საქართველოს პრეზიდენტის დავალებების, განკარგულებებისა და ბრძანებულებების შესრულებაზე კონტროლის განხორციელების უზრუნველყოფა;

ბ) ოპერატიულ-სამორიგეო და ოპერატიული რეაგირების განყოფი​ლებების მიერ მოპოვებული ინფორმაციების აღრიცხვის, დამუშა​ვებისა  და ანალიზის უზრუნველყოფა;

გ) ყოველი დილის 9 საათისათვის ანალიტიკური დოკუმენტის მომ​ზა​დება დღე-ღამის განმავლობაში მომხდარი განსაკუთრებული მნიშ​ვნელობის მოვლენების და მათზე რეაგირების შესახებ, სამსახურის უფროსის ხელმოწერის შემდეგ აღნიშნული დოკუმენტის საქართველოს პრეზიდენტისა და ეროვნული უშიშროების საბჭოს მდივნისათვის წარდგენა, ხოლო საჭიროების შემთხვევაში, სპეციალური სიით განსაზღვრულ თანამდებობის პირებისათვის;

დ) ინფორმაციასთან ერთად საქართველოს პრეზიდენტისათვის შესაბამისი რეზოლუციის ან სხვა სახის გადაწყვეტილების პროექტის წარდგენა;

ე) განსაკუთრებული შემთხვევების დროს, კომპეტენციის ფარგლებ​ში, საქართველოს პრეზიდენტის დავალებების, განკარგულებებისა და ბრძა​ნე​ბუ​ლებების შესრულების კონტროლის განხორციელების უზრუნველყო​ფა, შესრულების მიმდინარეობის შესახებ საქართველოს პრეზიდენტისა და/ან საქართველოს ეროვნული უშიშროების საბჭოს მდივნისათვის ინფორმაციის წარდგენა.


მუხლი 8. თანამშრომელთა უფლება-მოვალეობანი
1. სამსახურის თანამშრომლებს უფლება აქვთ, თავისი კომპეტენ​ციის ფარგლებში, მოსთხოვონ დაწვრილებითი ინფორმაცია ამა თუ იმ მნიშვნელოვანი მოვლენის შესახებ ნებისმიერ ორგანოსა და დაწესე​ბულებას, მათი ორგანიზაციულ-სამართლებრივი ფორმის და კუთვნილე​ბის მიუხედავად, მათ შორის სამინისტროებისა და უწყებების, ძალოვანი სტრუქტურების, სახელმწიფო ხელისუფლებისა და მმართველობის ორგანოების ხელმძღვანელებს, მათ ოპერატიულ და სამორიგეო სამსახურებს.

2. უარის ან მცდარი ინფორმაციის მოცემის შემთხვევაში, სამსახურის ხელმძღვანელობა ოპერატიულად აყენებს საქმის კურსში საქართველოს პრეზიდენტს და ასრულებს მის განკარგულებებს.

3. სამსახურის თითოეული წევრი ვალდებულია დაიცვას სახელმწი​ფო საიდუმლოება, რაც ფორმდება შესაბამისი ხელწერილის ჩამორ​თმევით.

4. სამსახურში მისაღები პირები გადიან სპეციალურ შემოწმებას დადგენილი წესის მიხედვით.

5. სამსახურის პირადი შემადგენლობის უფლება-მოვალეობები განისაზღვრება შესაბამისი ინსტრუქციებით.


მუხლი 9. სამსახურის დამოკიდებულება სხვა სტრუქტურებთან
1. საქართველოს ტერიტორიაზე არსებული ყველა სახის სამინის​ტროებისა და უწყებების, ძალოვანი სტრუქტურების, მმართველობის ორგანოების ხელმძღვანელები, მათი ოპერატიული და სამორიგეო სამ​სა​ხურები, ვალდებულნი არიან ოპერატიულად გადმოსცენ საქართ​ვე​ლოს პრეზიდენტის – სამხედრო ძალების უმაღლესი მთავარსარდლის ოპერატიულ-სამორიგეო სამსახურს დღე-ღამის განმავლობაში მომხ​დარი განსაკუთრებით მნიშვნელოვანი მოვლენების შესახებ ზუსტი და ამომწურავი ინფორმაცია.

2. ზემოაღნიშნულ უწყებათა ხელმძღვანელებმა, აუცილებლობის შემთხვევაში მათთან კავშირის ოპერატიულად დამყარების მიზნით, უზ​რუნ​ველყონ სამსახური ინფორმაციით მათი ადგილმდებარეობის შესახებ.


მუხლი 10. პასუხისმგებელ პირთა სია, რომელთაც ოპერატიულად ხსენდებათ ინფორმაცია ქვეყანაში მომხდარი განსაკუთრებული მოვლენების შესახებ
საქართველოს პრეზიდენტი.

საქართველოს პარლამენტის თავმჯდომარე (საჭიროების შემთხ​ვევაში).

საქართველოს სახელმწიფო მინისტრი.

საქართველოს ეროვნული უშიშროების საბჭოს მდივანი.

საქართველოს სახელმწიფო მინისტრის პირველი მოადგილე – სახელმწიფო კანცელარიის უფროსი.

საქართველოს სახელმწიფო მინისტრის მოადგილეები (საჭიროების შემთხვევაში).

შესაბამისი სამინისტროებისა და უწყებათა ხელმძღვანელები (საჭიროების შემთხვევაში).

